### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2018-16575 Dok.nr. 710-2019-11814 Kaspar Bach | | 13.                 Genudbud af rengøringsopgaven i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til ændringer i
udbudsmaterialet for genudbud af rengøringsopgaven i [adresse]. Ændringerne
i udbudsmaterialet skal ses i forhold til den nuværende kontrakt, og de
ændringer der blev godkendt i forbindelse med sidste års udbud i [adresse].
Samtidigt skal Byrådet tage stilling til at bemyndige direktøren for Teknik og
Kultur til efter endt licitation at vælge leverandører til rengøringsopgaven i
[adresse].

[adresse] er opdelt i fire rengøringsdistrikter, der
udbydes tidsmæssigt forskudt to ad gangen i henholdsvis Øst og Vest. Der har
til hvert af de foregående udbud været tilføjelser til udbudsmaterialet. Det
kan skyldes ændringer i bygningsmassen, anvendelsen af bygningerne eller
ændrede politikker på området. Det kan også ske ud fra de erfaringer
[adresse] rengøringscontrollere indhenter eller være forslag stillet af
det permanente brugerråd for rengøring.

En nærmere beskrivelse af de foreslåede ændringer til
udbudsmaterialet kan ses i det medfølgende notat.

**VURDERING**

Rengøring og vinduespolering i den vestlige del af [adresse]
Kommune genudbydes i 2019 for kontraktperioden 1. januar 2020 til 31. december
2022. Opgaven varetages i dag af Forende Service for så vidt angår rengøringen,
mens vinduespoleringen varetages af Rationel Vinduespolering.

Teknik og Kultur har vurderet, at det vil være fordelagtigt
at genudbyde rengøring og vinduespolering allerede i første halvår af 2019, så
resultatet af udbuddet er kendt inden budgetlægningen for 2020-23. Udbuddet
sker med bistand fra firmaet Dansk Servicerådgivning ApS.

Teknik og Kultur foreslår, at udbudsmaterialet i forbindelse
med rengøringsudbuddet i Vest afstemmes med materialet for Øst. Der er altså
hovedsageligt tale om harmoniseringer i forhold til sidste års udbud i Øst.

**ØKONOMI**

I [adresse] udgør de nuværende kontrakter på rengøring
og vinduespolering 8,2 mio. kr. (2019 priser) inkl. indkøb af
rengøringsartikler. Ud over kontrakterne på rengøring findes der puljer til
dækning af hovedrengøring og ekstra rengøring i hele kommunen på 1,282 mio. kr.
i 2019.

Det nye udbud forventes at ligge inden for det nuværende
budgets ramme. Harmoniseringen af områderne og tilføjelserne til kontrakten kan
betyde en øget udgift til rengøring. Konkurrencesituationen kan modsat gøre, at
udgifterne til rengøring bliver mindre, også selvom der i de forrige udbud
allerede er indhentet store besparelser.

Teknik og Kultur foreslår, at direktøren for Teknik og
Kultur bemyndiges til på baggrund af licitationsresultatet at vælge ”det
økonomisk mest fordelagtige tilbud” som leverandør af rengøringsopgaven og det
billigste tilbud på vinduespoleringen, forudsat at det samlede resultat ikke
afviger i forhold til budgettet for 2020.

Resulterer licitationsresultatet i et provenu i forhold til
den nuværende kontraktsum, foreslås det, at beløbet tilgår kassen. Hvis
resultatet af udbuddet betyder en overskridelse af den nuværende budgetramme,
vil sagen blive forelagt Byrådet.

Efter tidsplanen kan valg af leverandør og færdiggørelse af
kontrakt ske allerede i juli 2019. Licitationsresultatet er således kendt inden
budgetlægningen for 2020-23.

**INDDRAGELSE**

For at sikre en forsat høj rengøringskvalitet er der nedsat
et permanent brugerråd for rengøring med brugerrepræsentanter for de
forskellige institutionstyper. Brugerrådet består af en skoleleder, en
områdeleder for daginstitutioner, en repræsentant fra henholdsvis plejecentre
og sundhedscentre, tandlæger, kulturcentre og biblioteker, samt en
arbejdsmiljørepræsentant. Brugerrådets funktion har i forbindelse med
genudbuddet af rengøringen været at drøfte og kommentere de tekniske
kravspecifikationer, herunder beskrivelsen af rengøringskvaliteten. Brugerrådet
har dog ikke haft særlige input til udbudsmaterialet for nærværende udbud.

**INDSTILLING**

Direktøren for Teknik og Kultur
indstiller til Byrådet:

1.
At godkende ændringer til
udbudsmaterialet for udbud af henholdsvis rengørings- og vinduespoleringsopgaven
i Favrskov Kommunes vestlige del.

2.
At direktøren for Teknik og Kultur bemyndiges til efter afholdt
licitation inden for budgetrammen for 2020 at vælge det økonomisk mest
fordelagtige tilbud som leverandør på rengøringsopgaven og det laveste tilbud
på vinduespoleringen på baggrund af licitationsresultatet.

**3.**At et eventuelt provenu tilgår kassen, mens en overskridelse af
nuværende budgetramme forelægges Byrådet.

**BESLUTNING**

**Bilag**

|  |  |
| --- | --- |
| Ændringer i genudbud af rengøringsopgaven i [adresse] i forhold til sidste udbud | 710-2019-15863 |